recursal/SuperWikiNEXT-32B huggingface dataset:
**லட்சுமி பூஜை** என்பது அன்னை மகாலட்சுமியின் பரிபூரண அருளைப்பெற செய்யப்படும் ஒரு வழிபாடாகும்.இதை நேபாளத்தில் 'திஹார் ' என்பர் .இதற்காக வீடுகளை சுத்தம் செய்து மாலையில் விளக்கு
ஏற்றி வழிபடுவர் .

நோக்கமும், பூஜை நேரத்தை நிர்ணயம் செய்யும் முறையும்
--------------------------------------------------

லட்சுமி பூஜை என்பது அன்னை மகாலட்சுமியை நம் இல்லத்திற்கு அழைக்கும் வழிபாடாகும். இது மாலை வேளையில் செய்யப்படும் ஒரு வழிபாடாகும். இந்த பூஜை ஐப்பசி மாதத்தின் அமாவாசை நாளின் பிரதோச வேளையில் செய்யப்படுகிறது. பூஜைக்கான நேரம் அமாவாசை திதியை கொண்டே நிர்ணயம் செய்யப்படுகிறது. சூரியன் துலா மாதத்தில் சஞ்சரிக்கும் வேளையில் சந்திரனை சந்திக்கும் அமாவாசை நாளில் லக்ஷ்மியை ஆராதனை செய்தால் அனைத்து நலன்களும் கிடைக்கும் என நம்பபடுகிறது. ஐப்பசி துலா மாதம் எனப்படுகிறது. துலாம் என்பது சமத்தை குறிக்கும். வணிகர்களுக்கு வரவ செலவு சமமாக இருக்க வேண்டும் என்று அன்னையை வேண்டி இந்நாளில் பூஜை செய்வர். வட இந்தியாவில் இந்நாளில் வியாபாரிகள் பழைய கணக்குகளை முடித்துவிட்டு புதிய கணக்குகளை துவங்குவர்.

சூரியன் துலா அமாவாசை நாளில் தன்னுடைய இரண்டாவது சஞ்சரத்தை துவங்குவதாக நம்பபடுகிறது. சாதாரணமாக அமாவாசை நாள் நல்ல நாளாக கருதபடுவது இல்லை. ஆனால் லக்ஷ்மி பூஜை வருவதாலும், சூரியன் தன் சஞ்சாரத்தை மாற்றுவதலும் இந்நாள் சுப நாளாக கருதப்படுகிறது .மகாராஷ்டிரம் ,குஜராத் போன்ற வட இந்திய மாநிலங்களில் லட்சுமி பூஜை மிகுந்த விசேஷமாக கொண்டாடப்படுகிறது. வணிக வளாகங்கள் போன்ற வியாபார தலங்களில் லட்சுமி பூஜையை கட்டாயம் செய்வர். மேலும் இந்நாளே தீபாவளியாக கொண்டடாடப்படுகிறது

இந்த நாளில் அன்னை பூமியில் இருக்கும் இடங்களில் வருவதாக ஐதீகம். அவளுக்கு வழிகாட்டும் வகையில் வீடுகளில் விளக்கு ஏற்றி வைப்பர். அன்னை வருவாள் என்ற நம்பிக்கையில் இரவு முழுவதும் விளக்கு ஏற்றுவர். சில இடங்ளில் இரவு சொக்கட்டான் ஆடுவர்.

பூஜைக்கு தேவையான பொருட்கள்
--------------------------

1. பன்னீர்
2. நெய் விளக்குகள்
3. முந்திரி ,திராட்சை
4. தேங்காய்
5. மா இலைகள்
6. அரிசி
7. லட்சுமி,விநாயகர் ,சரஸ்வதி சிலைகள்
8. சந்தனம்

பூஜை செய்யும் முறை
------------------

ஒரு மேடையில் சிவப்பு துணி விரித்து கலசத்தை நிறுத்த வேண்டும் .கலசத்தின் விளிம்பு பகுதியில் நான்கு மா இலைகளை வைத்து தண்ணீர் நிரப்பி வைத்து விளக்கு ஏற்ற வேண்டும் .பூஜை செய்பவர் தன்னுடைய கணக்கு 

புத்தகங்களையும் வைத்து இருக்க வேண்டும் .மேடையில் லட்சுமி தேவி சிலையையும் ,விநாயகர் சிலையையும் வைக்க வேண்டும் .

தீபாவளி நாளில் லட்சுமி பூஜைக்கு பின் வீட்டில் விளக்குகள் ஏற்றப்படும்
விநாயக பூஜை செய்த பின் ,லட்சுமி தேவியை ஆராதிக்க வேண்டும் .லட்சுமி தேவியை பனீர் ,சந்தனம் ,பஞ்சாமிர்தம் ஆகியவற்றால் அபிஷேகம் செய்ய வேண்டும் .பின்னர் இனிப்புகள் ஆகியவற்றை வைத்து வணங்க வேண்டும் .பூஜையின் போது ஸ்ரீ சூக்தம் ,லட்சுமி அஷ்டகம் , வேத மந்திரங்கள் ஆகியவற்றை ஜெபிக்கலாம் .

பின்னர் ஒரு தட்டில் ஆரத்தி எடுத்து பூஜையை நிறைவு செய்ய வேண்டும் .வடக்கே இப்பூஜை மிக பிரபலம் .குஜராத் மாநிலத்தில் இதை *சோப்டா பூஜை* என்பர் .இவ்வாறு எளிய பூஜையால் அன்னை மகிழ்ந்து நாம் வேண்டியதை தருவாள் என்பது நம்பிக்கை .
**நொச்சியில்** (Vitex negundo) **வெண்ணொச்சி**. **கருநொச்சி**, **நீலநொச்சி**, **நீர்நொச்சி**, **மயிலடி நொச்சி** ஆகிய வகைகள் உள்ளன. ‘ வெண்ணொச்சி வெள்ளை நிறக் கிளைகளுடன் காணப்படும். இது மரமாக ஆற்றோரங்களில் சுமார் 30 அடி உயரம் வளரக்கூடியது. நொச்சியில் கிளை இல்லாத மார்கள் ஆறு ஏழு அடி உயரங்கூட வளரும். இந்த நொச்சி மார்களை வெட்டிப் படல் கட்டி வீடுகளுக்கு வேலி அமைத்துக்கொள்வர். உறையூரைத் தலைநகராகக் கொண்டு ஆண்ட தித்தன் என்னும் அரசன் காலத்தில் உறையூர் காவற்காட்டில் நொச்சி வளர்ந்திருந்தது.  நெடுங்கிள்ளியை நலங்கிள்ளி முற்றுகையிட்டபோது உறையூருக்குக் கோட்டை மதில் இருந்தது. நொச்சிப்பூ நீண்ட கொத்தாக மயிலை நிறத்தில் பூக்கும். இதன் இளமையான மார்களைக் கொண்டு மண் சுமக்க உதவும் தட்டுக்கூடைகள் பின்னிக்கொள்வார்கள். 

வேலியாக இருந்த 'நொச்சி' என்னும் சொல்லை மதிலைக் குறிக்கும் சொல்லாகவும் இலக்கியங்கள் பயன்படுத்திக்கொண்டன. நொச்சிப்பூ சூடி மதிலைத் தாக்கும் போர் நொச்சித்திணை என வகுக்கப்பட்டுள்ளது.

விளக்கம்
--------

வெண்ணொச்சியானது சிறுமர வகையைச் சார்ந்தது. இது மூன்று அல்லது ஐந்து கூட்டிலைகளைகலாக, ஈட்டி வடிவ இலைகளின் மேல்புறம் பசுமையாகவும், அடிப்பகுதி சற்று வெளுத்தும் காணப்படும். நீலமணி நிறத்தில் நொச்சியின் மலர் இருக்கும்.

மருத்துவப் பயன்கள்
------------------

இயற்கை மருத்துவத்தில் நொச்சி பயன்படுத்தப்படுகிறது. மூட்டுவலியை, உடலில் ஏற்படும் வீக்கங்களைக் குறைக்க, சருமப் பிரச்சனைகளுக்கு நிவாரணம் அளிக்க உதவுகிறது. குடலில் ஏற்படும் பூச்சிகளையும் புழுக்களையும் அழிக்கவல்லது. மாதவிடாய், கர்ப்பகாலப் பிரச்சனைகள், இயக்குநீர் குறைபாடுகள், சினைப்பை நீர்க்கட்டிகள் போன்றவற்றுக்கு நொச்சியைப் பயன்படுத்துகிறார்கள். நொச்சிச் செடி வளர்ப்பதன் மூலம் நோய்களைப் பரப்பும் கொசுக்களையும் பூச்சிகளையும் தடுக்க முடியும்.

மேலும் பார்க்க
--------------

* நொச்சி மூலிகை

மேற்கோள்
--------

1. ↑  "Taxon: Vitex negundo L." U.S. National Plant Germplasm System. 4 சூன் 2016 அன்று பார்க்கப்பட்டது.
2. ↑  "நொச்சி வேலித் தித்தன் உறந்தை" - அகநானூறு 122
3. ↑  டாக்டர் வி.விக்ரம் குமார் (20 அக்டோபர் 2018). "உச்சி முகர வைக்கும் நொச்சி". *கட்டுரை*. இந்து தமிழ். 22 அக்டோபர் 2018 அன்று பார்க்கப்பட்டது.
4. ↑  "நொச்சி வளர்த்து டெங்கு கொசுவை விரட்டலாம்!". *தினகரன் (இந்தியா)*. 7 நவம்பர் 2014. Archived from the original on 2015-01-23.. பார்த்த நாள்: 4 சூன் 2016.
இந்தக் கட்டுரை சக்க போடு போடு ராஜா பற்றியது.  மேலும் 1978ல் வெளியான, சக்கைப்போடு போடு ராஜா என்பதைப் பாருங்கள்.

**சக்க போடு போடு ராஜா** (Sakka Podu Podu Raja), ஜி. எல். சேதுராமனின் இயக்கத்தில், விடிவி கணேஷின் தயாரிப்பில் 2017இல் வெளியான தமிழ்த்திரைப்படம். இத்திரைப்படத்தில் சந்தானம், வைபவி சந்தில்யா, விவேக், சாஞ்சனா சிங், சம்பத் ராஜ் ஆகியோர் முன்னணிப்பாத்திரங்களில் நடித்துள்ளனர். இத்திரைப்படம் எஸ்டிஆரின்இசையில், அபிநத்தன் ராமனுஜனின் ஒளிப்பதிவில், ஆண்டோனியின் படத்தொகுப்பில் திசம்பர் 22, 2017இல் வெளியானது. இப்படத்தின் தயாரிப்புப் பணிகள் 2016இல் தொடங்கியது. இப்படம் தெலுங்கில் வெளியான லௌக்கியம் படத்தின் மொழிமாற்றப்படம்.

கதை
---

சான்ட்டா (சந்தானம்), பவானியின் (சம்பத்) தங்கையை அவள் காதலனுடன் சேர்த்து வைக்கின்றார். சான்ட்டாவை பிடிக்க தன் ஆட்களிடம் ஆணையிடுகின்றார் தாதா சம்பத். அதனால், தன் குடும்பம், நண்பர்கள் என அனைவரையும் தலைமறைவாக வைத்துவிட்டு அவரும் தலைமறைவாகிறார். சான்டாவின் காதலில் ஒரு புது சிக்கல் வருகிறது, தன் காதலுக்கு வந்த சிக்கலை சான்ட்டா எப்படி கையாண்டார், சிக்கலைத்தீர்த்தார் என்பதே கதைப்பின்னல்.

நடிகர்கள்
---------

* சந்தானம்
* வைபவி சந்தில்யா
* விவேக்
* சஞ்சனா சிங்
* சம்பத் ராஜ்
* லொள்ளு சபா மாறன்

இசை
---

இத்திரைப்படத்திற்கு எஸ்டிஆர் இசையமைத்துள்ளார்; இத்திரைப்படம் சிலம்பரசனின் இசையில் வெளியாகும் முதல் படம்.

| எண் | பாடலின் பெயர் | பாடகர்(கள்) | பாடல் | நீளம் |
| --- | --- | --- | --- | --- |
| 1 | கலக்கு மச்சான் | அனிருத் ரவிசங்கர் | ராகேஷ்  | 3:58 |
| 2 | காதல் தேவதை | யுவன் சங்கர் ராஜா | வைரமுத்து  | 6:17 |
| 3 | உனக்காக  | லியோன் ஜேம்ஸ், டாக்டர் பர்ன், ஆண்ட்ரியா ஜெம்மியா | டாக்டர் பர்ன், விக்னேஷ் சிவ்ன் | 4:18 |
| 4 | சிறு சிறு | கீர்த்தனா வைத்தியநாதன், வாசுதேவ் கிருஷ்ணா | கருணாகரன் |  5:28 |
| 5 | வா முனிம்மா | உஷா ராஜேந்தர், டி. ராஜேந்தர் | மதன் கார்க்கி | 4:35 |

சான்றுகள்
---------

1. ↑  "Santhanam next film is again with Vaibhavi Shandilya !". Sify.
2. ↑
3. ↑
4. ↑  "Sakka podu podu raja songs info- Movietet". *movietet.com*. 2018-03-02 அன்று மூலம் பரணிடப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *சக்க போடு போடு ராஜா*
**ஜி. எஸ் லட்சும அய்யர்** (G. S. Lakshman Iyer, 1918 - சனவரி 2, 2011) ஓர் இந்திய விடுதலைப் போராட்ட வீரரும், சமூகச் சேவரும், மற்றும் சாதிய பாகுபாடு எதிர்ப்பாளரும் ஆவார். இவர் இந்தியாவின், தமிழ்நாடு மாநிலத்தில், ஈரோடு மாவட்டத்தில் உள்ள கோபிச்செட்டிப்பாளையத்தில் 1918ஆம் ஆண்டில் பிறந்தார்.

காந்தியவாதி
-----------

இவர் காந்தியடிகளின் சத்தியாகிரக வழியை சுதந்திரப் போராட்டத்திற்கு மட்டும் பயன்படுத்தியவர் அல்ல. தனது வாழ்வின் ஒவ்வொரு நிலையிலும் காந்தியடிகளின் கொள்கையை கடைபிடித்து வாழ்ந்தார்.

நகராட்சித் தலைவர்
-----------------

இவர் [1952-1955 மற்றும் 1986- 1991] ஆகிய ஆண்டுகளில், கோபிச்செட்டிப்பாளையம் நகராட்சி தலைவராக இருந்தபோது நகராட்சியில் மனிதக் கழிவுகளை மனிதர்களே அகற்றும் நிலையை தடை செய்தார். இந்தியாவிலேயே இந்தத் திட்டத்தை கோபிச்செட்டிபாளையம் நகராட்சியில் தான் முதன் முதலில் கொண்டு வரப்பட்டது.

தீண்டாமை ஒழிப்பில் பங்கு
------------------------

1928ஆம் ஆண்டு தீண்டாமை ஒழிப்பு இயக்கத்தை காந்தியடிகள் அறிவித்த போது அதில் தன்னை முழுமையாக ஈடுபடுத்திக் கொண்டார். அவரது பகுதியிலிருந்து ஆதிதிராவிட மக்களை அழைத்து சமபந்தி விருந்து நடத்தினார். அவரது வீட்டுக் கிணற்றிலிருந்து அனைத்து தரப்பு மக்களையும் தண்ணீர் எடுத்துச் செல்ல அனுமதித்தார். இதனால் இவருடைய இனத்தைச் சேர்ந்தவர்களால் இவர் ஒதுக்கி வைக்கப்பட்டார். அவர் மட்டுமின்றி லட்சுமண அய்யரின் சகோதரியான ஆனந்தி லட்சுமியையும், அவரது புகுந்த வீட்டினர் பிறந்த வீட்டிற்கு அனுப்பி வைத்துவிட்டனர்.

திருமண வாழ்க்கை
---------------

இவருக்கு பதினாறு வயதானபோது, காங்கிரஸ் கட்சியின் தீவிர தொண்டனான சுந்தரராம அய்யர் அலமேலு தம்பதியினரின் மகள் லட்சுமியை திருமணம் செய்து வைத்தனர்.[]

சிறை வாசம்
----------

திருமணத்திற்குப் பின்னர் லட்சுமண ஐயர் அவரது மனைவி லட்சுமியையும், சுதந்திரப் போராட்டத்தில் ஈடுபடச் செய்தார். சத்தியாகிரக போராட்டத்தில் ஈடுபட்டதால் அவர்கள் 2 பேரும் கைது செய்யப்பட்டு ஆங்கிலேயரால் சிறையில் அடைக்கப்பட்டனர்.

காந்தி - லட்சுமண அய்யர் சந்திப்பு
---------------------------------

சிறையிலிருந்து விடுவிக்கப்பட்ட பின்னர், 1942 ஆம் ஆண்டு காந்தியடிகளை லட்சுமண அய்யர் சந்தித்தார். அதன் பின்னர் சமூக மாற்றத்திற்கான பணிகளில் தொய்வின்றி பணியாற்றினார். குறிப்பாக தீண்டாமை ஒழிப்பு இயக்கம், பெண் குழந்தைகள் கல்வி போன்றவற்றில் அதிக அக்கறைச் செலுத்தினார். இவருடைய சேவையை கவரப்பட்ட காந்தி அடிகள் இவரை "ஹரிஜன் சேவக் சங்க்" அமைப்புச் செயலாளராக நியமித்தார். தீண்டாமையால் மிகவும் பாதிக்கப்பட்ட மக்களுக்காக காந்தியின் அழைப்பை ஏற்று அவர் பணி செய்தார்.

சிலை அமைப்பு
------------

லட்சுமண அய்யரின் பெருமையைப் பறைசாற்றும் விதமாக அவரது முழு உருவ சிலையை தமிழ்நாடு கவர்னர் பன்வாரிலால் புரோகித் ஆகத்து 29, 2018 அன்று திறந்து வைத்தார்.

இறப்பு
------

இவர் சனவரி 2, 2011 அன்று காலமானார். இவரது நினைவிடமானது ஈரோடு மாவட்டம், கோபிச்செட்டிப்பாளையத்தில் உள்ளது.

மேற்கோள்கள்
-----------

1. ↑  "லட்சுமண அய்யர் எனும் சாதி ஒழிப்புப் போராளி". The Hindu - Tamil. 22 February 2016.. பார்த்த நாள்: 28 September 2017.
2. ↑  "Gobichettipalayam - Overview". *Gobichettipalayam*. 29 செப்டம்பர் 2017 அன்று மூலம் பரணிடப்பட்டது. 28 September 2017 அன்று பார்க்கப்பட்டது.
3. ↑  "Magsaysay winner Bezwada Wilson: It's been a long journey, slow progress". OneIndia-News. 28 July 2016.. பார்த்த நாள்: 28 September 2017.
இந்தியாவில் கல்கத்தாவிலுள்ள இந்தியப் பொறியாளர்கள் நிறுவனம் (The Institution of Engineers (India)) என்கிற அமைப்பு பொறியாளர் சங்க உறுப்பினர் கல்வித் (A.M.I.E.) தேர்வுகளை நடத்துகிறது. இந்த தேர்வுகள் மாணவர் நிலை (Studentship), பகுதி-அ (Section-A), பகுதி-ஆ (Section-B) என்று மூன்று நிலைகளில் நடத்தப்படுகிறது. +2 முடித்த மாணவர்கள் (கணக்கை ஒரு பாடமாக எடுத்திருக்க வேண்டும்) முதலில் மாணவர்கள் நிலையில் சேர வேண்டும். அந்த நிலையில் நடத்தப்படும் தேர்வில் வெற்றி பெற்றவர்கள் பகுதி-அ நிலையில் சேர்த்துக் கொள்ளப் படுவார்கள். இந்நிலையில் வெற்றி பெற்றவர்கள் இறுதியாக பகுதி-ஆ நிலையில் அவர்கள் விருப்பப் பாடமாக எடுத்த பிரிவில் (கட்டிடவியல், மின்னியல், இயந்திரவியல் போன்ற பொறியியல் பிரிவுகள்) தேர்வு எழுத வேண்டும். இந்த மூன்று நிலையிலும் வெற்றி பெற்றவர்களுக்கு பொறியாளர் சங்க உறுப்பினர் கல்விச் (A.M.I.E.) சான்றிதழ் அளிக்கப்படுகிறது. இந்த சான்றிதழ் பெற்றவர்கள் இளங்கலைப் பொறியியல் (B. E.) பட்டப் படிப்புக்கு நிகரானவர்களாகக் கருதப்படுகிறார்கள். இவர்கள் இந்திய ஆட்சிப் பணித் தேர்வு (I.A.S) , இந்தியக் காவல் பணித் தேர்வு (I.P.S) போன்ற தேர்வுகள் எழுதவும் அனுமதிக்கப் பட்டுள்ளார்கள். மேலும் அரசுப் பணிகளில் இளங்கலைப் பொறியியல் பட்டப்படிப்பு படித்தவர்கள் விண்ணப்பிக்கும் பணிக்கு இவர்களும் விண்ணப்பிக்கலாம். இந்த பொறியாளர் சங்க உறுப்பினர் கல்விச் சான்றிதழ் படிப்புக்கான பயிற்சி மையங்கள் முன்பு நிறைய இருந்தன. தற்போது பொறியியல் பட்டப் படிப்புக்கான சுயநிதிப் பொறியியல் கல்லூரிகள் அதிக அளவில் துவங்கப்பட்டு விட்டதால் இந்த படிப்பில் சேர்பவர்கள் எண்ணிக்கை வெகுவாகக் குறைந்து போய் விட்டது. இருப்பினும் பொறியியல் துறை சார்ந்த பணியில் இருப்பவர்கள் பலர் கல்வியிலும், பணியிலும் தங்கள் தரத்தை உயர்த்திக் கொள்வதற்காக இந்தப் பயிற்சியில் அதிக அளவில் சேர்ந்து வருகிறார்கள்.

கல்வி நிலை
----------

பொறியாளர் சங்க உறுப்பினர் கல்வியில் சேர்வதற்குக் கீழ்காணும் தகுதிகள் இருந்தால் அவர்கள் இக்கல்வியின் குறிப்பிட்ட நிலைகளில் நேரடியாகச் சேர முடியும்.

* மேல்நிலை வகுப்பில் (+2) தேர்ச்சி பெற்றவர்கள் மாணவர் நிலையில் சேரலாம்.
* பல்தொழில்நுட்பப் பயிலகங்களில் பொறியியலில் பட்டயப் படிப்பு தேர்ச்சி பெற்றவர்கள் பகுதி-அ நிலையில் நேரடியாகச் சேரலாம்.
* கல்லூரிகளில் பயன்பாட்டு அறிவியல் (Applied Science) பட்டப் படிப்பு தேர்ச்சி பெற்றவர்கள் பகுதி-ஆ நிலையில் நேரடியாகச் சேரலாம்.
A long white caneநீளமான வெண்பிரம்பு, வெண்பிரம்பு பாதுகாப்பு நாளின் அடையாளம்
**வெண்பிரம்பு பாதுகாப்பு நாள்** உலகெங்கும் தேசிய அளவில் கடைபிடிக்கப்படும் நாளாகும். 1964ஆம் ஆண்டிலிருந்து ஒவ்வொரு ஆண்டும் அக்டோபர் 15 அன்று இந்நாள் கடைபிடிக்கப்படுகிறது. 
1931 ஆம் ஆண்டு அமெரிக்காவில் பன்னாட்டு அரிமா கழகத்தின் ஏற்பாட்டில் நடைபெற்ற மாநாட்டில் வெள்ளைப் பிரம்பு கண்பார்வை அற்றவர்களின் அடையாளச் சின்னம் எனப் பிரகடனம் செய்யப்பட்டதுடன் இதற்கான சட்ட அங்கீகாரமும் வழங்கப்பட்டது. உலகெங்கும் பரந்து வாழும் இலட்சக் கணக்கான விழிப்புலன் அற்ற மக்களுக்கு உதவும் நோக்கத்துடனும், மக்களின் கவனத்தை ஈர்த்து சமூக அங்கீகாரத்தைப் பெற்றுக் கொடுக்கும் நோக்கத்துடனும் ஆண்டு தோறும் அக்டோபர் மாதம் 15ஆம் திகதி பன்னாட்டு வெள்ளைப் பிரம்பு தினம் நினைவுகூரப்படுகிறது.
1969ஆம் ஆண்டு பன்னாட்டு விழிப்புலனற்றோர் சம்மேளனம் கொழும்பில் நடத்திய பன்னாட்டு மாநாட்டில் இது தொடர்பான தீர்மானம் மேற்கொள்ளப்பட்டிருந்தது.

விழிப்புலனற்றவர்களின் வாழ்வில் வழிகாட்டும் ஒளிவிளக்காக வெண் பிரம்பு கருதப்படுகிறது. அவர்களின் வழிநடைக்கான ஊன்றுகோலாகவும், உதவு சாதனமாகவும், அடையாளச் சின்னமாகவும் வெள்ளைப் பிரம்பு விளங்குகின்றது.

வெளி இணைப்புகள்
---------------

* White Cane Safety Day: A Symbol of Independence (article from the National Federation of the Blind web site)
* White Cane Safety Day celebration website
* 36 U.S.C. § 142
* Special Postal Cover and Cancellation on occasion of 2009 International White Cane Safety Day, 15 Oct 2009, launched at GPO Bangalore
**வேலூர் மறை மாவட்டம்** என்பது தென்னிந்தியத் திருச்சபையின் 22 மறை மாவட்டங்களில் ஒன்றாகும். மறைமாவட்டத்திற்கான தேர்ந்தெடுக்கப்பட்ட குறிக்கோள் "கிறிஸ்மஸ் ஆஃப் க்ளோரி இன் கிராஸ்" (கலாத்தியர்கள் அதிகாரம் 14 வசனம் அடிப்படையில்). இந்தச் சின்னத்தில் ஒரு ஆலமரம் உள்ளது, வேலூர் பகுதியில் ஸ்கடர் சகோதரர்கள் தங்கள் பணியைத் தொடங்குவதற்கு முன்பாக ஒரு ஆலமரத்தின் அடியில் பிரார்த்தனை செய்தார்கள் என்பதால் இது சின்னத்தில் இடம்பிடித்துள்ளது.

வரலாறு
------

இந்த மறைமாவட்டம் சென்னை மறைமாவட்டத்தின் மேற்குப் பகுதியை பிரித்து 1976 ஆம் ஆண்டு ஜனவரி 26 ஆம் தேதி அதிகாரபூர்வமாக உருவாக்கப்பட்டது. வேலூர் மறைமாவட்டம் பெரும்பாலும் கிராமப்புறமாகவும், தமிழ்நாடு மற்றும் ஆந்திரப் பிரதேச மாநில எல்லைகளை கடந்து செல்கிறது. எனவே வேலூர் மறைமாவட்டம் ஒரு இருமொழி மறைமாவட்டமாக அழைக்கப்படுகிறது.

மறைமாவட்ட பங்கு தந்தைகள்
------------------------

* Rt. ரெவ். டாக்டர் சாம் ஜே. பொன்னையா (1978-1987)
* Rt. ரெவ் டாக்டர் ஆர். டிரினிட்டி பாஸ்கர்
* Rt. ரெஹி. மஹிமை ரூபஸ்
* Rt. ரெவ். வி. வில்லியம் (2008-2012)
* Rt. டாக்டர். ஏ. ராஜவேலு (தேதி வரை தேதி)

மறைமாவட்ட கல்வி நிறுவனங்கள்
---------------------------

தென்னிந்திய திருச்சபையின் வேலூர் மறை மாவட்டத்தில் 99 துவக்கப் பள்ளிகள், 5 உயர்நிலைப்பள்ளிகள், 5 மேல்நிலைப் பள்ளிகள், 2 ஆசிரியர்கள் பயிற்சி நிலையங்கள், 4 ஆரம்ப பள்ளிகள், 1 கலை மற்றும் அறிவியல் கல்லூரி, 2 மெட்ரிக் மேல்நிலைப்பள்ளிகள், 2 செவிலியர் பள்ளிகள் மற்றும் 2 மருத்துவமனைகள் உள்ளன.

மருத்துவமனைகள்
* சி.எஸ்.ஐ. மருத்துவமனை, வந்தவாசி
* ஸ்குடர் நினைவு மருத்துவமனை, ராணிபேட்டை

செவிலியர் பள்ளிகள்
* செவிலியர் பள்ளி, ராணிபேட்டை
* செவிலியர் பள்ளி, வந்தவாசி

மேல்நிலைப் பள்ளிகள்
* வயாக்ஃப் மேல்நிலைப்பள்ளி, முட்டத்தேர்
* வோரீஸ் மேல்நிலைப் பள்ளி, வேலூர்
* சி.எஸ்.ஐ கிறிஸ்தவ மெட்ரிகுலேஷன் பள்ளி (பெண்கள்), திருப்பத்தூர்
* சி.எஸ்.ஐ. சிப்காட் மெட்ரிக்லேஷன் மேல்நிலைப்பள்ளி

கலை அறிவியல் கல்லுாரி
* ஊரிசு  கல்லுாரி, வேலூர்

செயின்ட் ஜான்ஸ் தேவாலயம், வேலூர் கோட்டை
---------------------------------------

செயின்ட் ஜான்ஸ் தேவாலயமானது வேலூரில் வேலூர் கோட்டைக்குள்ளேயே அமைந்துள்ள தேவாலயமாகும். இது 1846 ஆம் ஆண்டு, பிரித்தானயர் கால சென்னை மாகாண அரசு அதிகாரிகள், கிழக்கு இந்திய கம்பெனி பணியாளர்குக்காக எழுப்பப்பட்டது. தேவாலயத்துக்கு புனித ஜான் தி எவாஞ்சலிஸ்ட் பெயரிடப்பட்டது. எனினும், திருச்சபை அதிகாரப்பூர்வமாக ஒருபோதும செயிண்ட் ஜான்ஸ் தேவாலயம் என்ற பெயரைக் குறிப்பிடப்படவில்லை. செயின்ட் ஜான்ஸ் தேவாலயம் வேலூர் மாவட்டத்தில் உள்ள பழமையான தேவாலயம் ஆகும்.

மேலும் காண்க
------------

* தென்னிந்தியத் திருச்சபை

மேற்கோள்கள்
-----------

1. ↑  Penny, Frank (1904). *The Church in Madras: being the History of the Ecclesiastical and Missionary Action of the East India Company in the Presidency of Madras in the Seventeenth and Eighteenth Centuries: Volume I*. London: Smith, Elder & Co... பார்த்த நாள்: 18 August 2015.
2. ↑  "Church Buildings in Vellore Diocese". *Diocese of Ely*. The Church of England. 2015. 23 செப்டம்பர் 2015 அன்று மூலம் பரணிடப்பட்டது. 18 August 2015 அன்று பார்க்கப்பட்டது.
தொகுப்பு ஒவுனென் மட்சுறி
தொகுப்பு ஒவுனென் மட்சுறி
**ஒவுனென் மட்சுறி** (豊年祭, Hounen Matsuri) மார்ச் 15 திகதி ஜப்பானில் கொண்டாப்படும் ஒரு புத்தியிர்ப்பு, இயற்கைசார் விழாவாகும். 豊年祭 ஒனென் மட்சுறி என வாசிக்கப்பட வேண்டும்.

|  |  |  |  |
| --- | --- | --- | --- |
|  கன் எழுத்து  |  -ஒன் வாசிப்பு  | - குன் வாசிப்பு |  - பொருள்  |
| 豊 |  - ஒவு  |  - யூதக  |  - முழுமை/சிறந்த |
| 年 |  - னென்  |  - தொஷி  |  - வருடம் |
| 祭 |  - சயி  |  - மட்சுறி  |  - விழா |
|

இந்த விழா கொமைகியில் (Komaki) உள்ள Tagata Jinja என்ற ஆலயத்தை பிரதானமாக வைத்து கொண்டாடப்படுகின்றது. 

இவ்விழா ஜப்பானிய விழாக்களில் தனித்துவமானது. இந்த விழாவில் சடங்குகள், மது அருந்துதல், சிறப்பு உணவுவகைகள் என பல அம்சங்கள் இருந்தாலும், ஒரு பெரிய "மர ஆண்குறி"யை சுமந்து வீதி உலாவருவதே இவ்விழாவின் சிறப்பம்சம். Shinto சமயத்தில் இவ்வழக்கத்தை புத்தியிர்ப்புடனும் இயற்கையுடனும் இணைத்து பார்க்கின்றனர். இதை சிவலிங்கத்தை திருவிழாக்காலங்களில் தமிழர்கள் கோயில்களில் வீதி உலா எடுத்துவருவதுடன் ஒப்பிடலாம். 

இவ்விழாவை காணவென பல்லாயிரக்கணகான உல்லாசப்பயணிகள் இங்கு வருவது குறிப்பிடத்தக்கது.

வெளி இணைப்புகள்
---------------

விக்கிமீடியா பொதுவகத்தில்,  
 ***Hōnen Matsuri (Tagata Shrine)***   
என்பதின் ஊடகங்கள் உள்ளன. 

* Yamasa Institute Tagata Jinja - Hounen Matsuri site (English) பரணிடப்பட்டது 2006-04-14 at the வந்தவழி இயந்திரம்
* 
* Phallus photos and bits of info
**ரகுராம்** (*raghuram*, மார்ச் 23, 1949 - நவம்பர் 30, 2013) பிரபல திரைப்பட நடன இயக்குநரும், நடிகரும் ஆவார். இவர் தமிழ், தெலுங்கு, மலையாளம் உள்ளிட்ட பல மொழிப் படங்களிலும் நடன இயக்குனராக சுமார் 1000 பாடல்களுக்கு மேல் நடனம் அமைத்துள்ளார்.

வாழ்க்கைக் குறிப்பு
-------------------

இவர் பாரம்பரிய கலைக் குடும்பத்தில் 1949 ஆம் ஆண்டு பிறந்திர். இவரது சொந்த ஊர் கும்பகோணம் ஆகும். இயக்குநர் கே. சுப்பிரமணியத்தின் பேரன். தனது 6 வயதில் நடனம் கற்கத் தொடங்கினார். ஆரம்பத்தில் கதகளியும், பின்னர் தனது சித்தி பத்மா சுப்பிரமணியத்துடன் இணைந்து கே. ஜே. சரசா என்பவரிடம் பரத நாட்டியம் பயின்றார். மேடை நாடகங்களிலும், பத்மா சுப்பிரமணியத்தின் நடனக் குழு, நடிகைகள் லலிதா, பத்மினி, ராகினி சகோதரிகளின் நடனக் குழு, வைஜெயந்திமாலாவின் நடனக்குழு ஆகியவற்றிலும் நடனமாடி வந்தார். நடன இயக்குநர் தங்கப்பனிடம் உதவியாளராகப் பணியாற்றிய போது, அங்கு மற்றொரு உதவியாளராக இருந்த கிரிஜா என்பவரைக் காதலித்து திருமணம் செய்து கொண்டார். கிரிஜா பிரபல நடன இயக்குனர் கலா மாஸ்டரின் சகோதரி ஆவார். இவர்களுக்கு சுஜா (நடிகை), காயத்திரி ரகுராம் (நடன இயக்குனர், நடிகை) ஆகிய இரு மகள்கள் உள்ளனர்.

திரைப்படங்களில்
---------------

1960 ஆம் ஆண்டில் படிக்காத மேதை திரைப்படத்தில் படத்தின் மூலம் குழந்தை நடிகராக இவர் அறிமுகமானார். தொடர்ந்து அருணகிரிநாதர் திரைப்படத்தில் பாலமுருகன் வேடத்தில் நடித்தார்.

நடன இயக்குநராக
--------------

பல திரைப்படங்களில் நடித்துவந்த ரகுராம் நடன இயக்குநர் சோப்ராவிடம் உதவியாளராக பணியாற்றினார். 1974 ஆம் ஆண்டு "கன்ன வயசு" என்ற தெலுங்குத் திரைப்படத்தில் நடன இயக்குநராக முதன் முதலில் அறிமுகமானார். தொடர்ந்து "மதுரகீதம்', "வாழ்வு என் பக்கம்' உள்ளிட்ட ஏராளமான படங்களுக்கு நடனம் அமைத்தார்.

வி. சி. குகநாதனுடன் இணைந்து மணிப்பூர் மாமியார், கண்ணா நீ வாழ்க உட்படப் பல திரைப்படங்களைத் தயாரித்தார். ரஜினிகாந்தின் நடிப்பில் வெளிவந்த *பாக்ய தேவ்தா* என்ற வங்காள மொழித் திரைப்படம், விஸ்வநாதன் வேலை வேண்டும் ஆகிய திரைப்படங்களை இயக்கினார். இயக்குநர் கே. பாலசந்தரின் பல திரைப்படங்களுக்கு நடனம் அமைத்துள்ளார். நடிகை ஜெயலலிதாவுடன் "காவிரி தந்த கலைச்செல்வி" என்ற நாடகத்தில் இவர் நடித்துள்ளார்.

விருதுகள்
---------

* தமிழக அரசின் கலைமாமணி விருது,
* நடனக் கலைக்காக அமெரிக்காவில் வழங்கப்பட்ட டாக்டர் பட்டம்

திரைப்பட வரலாறு
---------------

### நடிகர்

| ஆண்டு | திரைப்படம் | கதாப்பாத்திரம் | குறிப்புகள் |
| --- | --- | --- | --- |
| 1996 | *அவ்வை சண்முகி* | சிறப்புத் தோற்றம் |  |
| 2008 | *தசாவதாரம்* | அப்பா ராவ் |  |

### இயக்குனர்

| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 1985 | *விஸ்வநாதன் வேலை வேணும்* | தமிழ் |  |
| 1995 | *பாக்ய தேபாடா* | வங்காளம் |  |

மேற்கோள்கள்
-----------

1. 1 2  பிரபல நடன இயக்குனர் ரகுராம் காலமானார்! பரணிடப்பட்டது 2013-12-03 at the வந்தவழி இயந்திரம், தினமலர், நவம்பர் 30, 2013
2. 1 2 3 4 5  நடன இயக்குநர் ரகுராம் காலமானார், தினமணி, நவம்பர் 30, 2013
3. ↑  "Choreographer Raghuram Passes Away". *The New Indian Express*. 20 December 2014 அன்று பார்க்கப்பட்டது.
**கிறித்தைன் கிர்ச்** *(Christine Kirch)* (1696 கியூபென், செருமனி – 6 மே 1782) ஒரு செருமானிய வானியலாளர் ஆவார்.

வாழ்க்கை
--------

இவர் வானியலாளர்களாகிய கோட்பிரீடு கிர்ச், மரியா மார்கரித்தா கிர்ச் ஆகியோரின் மகளாவார். இவர் கிறித்திபிரீடு கிர்ச்சின் உடன்பிறப்பும் ஆவார். இவரும் இவரது உடன்பிறப்பாகிய மார்கரித்தா கிர்ச்சும் தம் பத்தாம் அகவை முதலே வானியல் கல்வி கற்றனர். சிறுமியாக இருந்தபோதே இவர் தம் பெற்றோருக்கு வானியல் நோக்கீடுகளில் உதவிபுரிந்துள்ளார். இளங்கிர்ச் நோக்கிடுகளின் நேரத்தைத் தனி ஊசல் உதவியால் அளந்தார். இவர் வளர்ந்ததும் நாட்காட்டிக் கணக்கீடுகளைச் செய்ய பயிற்றுவிக்கப்பட்டார். இவர் முதலில் தன் தாய்க்கும் பிறகு தன் அண்ணனுக்கும் பல்வேறு நாட்காட்டிக் கணக்கீடுகளில் உதவி செய்தார்.

இவர் 1740 வரை தன் பங்களிப்புகளுக்காக ஊதியம் ஏதும் பெறவில்லை. ஆனால், பிரசிய அறிவியல் கல்விக்கழகம் சிறுசிறு கொடைகளை வழங்கியது. இவரது உடன்பிறப்பு கிறித்திபிரீடு கிர்ச் இறந்ததும் அக்கல்விக்கழகம் நாட்காட்டிக் கணக்கீடுகளுக்கு இவரது உதவியை நாடியது. இவர் சிலேசியா மாகாணத்தின் நாட்காட்டிக் கணக்கீடுகளுக்குப் பொறுப்பேற்றார். இது 1740 களின் தொடக்கத்தில் பிரசியா வென்ற பகுதியாகும். இந்தக் கல்விக்கழகம் மட்டுமே நாட்காட்டி உருவாக்கத்தில் தனிக்கோலோச்சியது. சிலேசியா நாட்காட்டி இக்கல்விக்கழகத்துக்கு கணிசமான வருவாயை ஈட்டித் தந்தது. எனவே 1776 இல் கிர்ச் இக்கல்விக்கழகத்தால் 400 தாளேர் அளவுக்கு பேரூதியம் வழங்கப்பட்டார்.

இவர் தன் முதுமை வரை தொடர்ந்து இக்கல்விக்கழகத்துக்கு நாட்காட்டிப் பணியைச் செய்து வந்தார். இவரது 77 அகவையில் கல்விக்கழகம் இவருக்குத் தனித்தகைமைநிலையைத் தந்து பணியேதும் தராமலே இவருக்குத் தொடர்ந்து ஊதியம் வழங்கிவந்தது. இவர் வானியலாளர் யோகன் போடவுக்கு நாட்காட்டி தயாரிக்கும் வேலையை அறிமுகப்படுத்தினார். இவர் 1782 இல் மதிப்புமிக்க வானியலாளராக இறந்தார்.

மேற்கோள்கள்
-----------

1. ↑  Bernardi, Gabriella (2016-01-01) (in en). *The Unforgotten Sisters*. Springer Praxis Books. Springer International Publishing. பக். 103–106. doi:10.1007/978-3-319-26127-0\_16. பன்னாட்டுத் தரப்புத்தக எண்:9783319261256. .
2. 1 2 3  Virginia Trimble, Thomas R. Williams, Katherine Bracher, Richard Jarrell, Jordan D. Marché & F. Jamil Ragep (2007). *Biographical Encyclopedia of Astronomers*. Springer Science & Business Media. பக். 637. பன்னாட்டுத் தரப்புத்தக எண்:9780387304007.
3. ↑  Virginia Trimble, Thomas R. Williams, Katherine Bracher, Richard Jarrell, Jordan D. Marché & F. Jamil Ragep (2007). *Biographical Encyclopedia of Astronomers*. Springer Science & Business Media. பக். 638. பன்னாட்டுத் தரப்புத்தக எண்:9780387304007.

* Marilyn Ogilvie & Joy Harvey: Biographical Dictionary of Women in Science
டால்பின் முனையில் இருந்து பார்கும்போது உதகமண்டலம்.
டால்பின் முனையில் இருந்து கேத்தரின் அருவியின் தோற்றம்.
**டால்பின் மூக்கு** (**Dolphin's Nose**) என்பது தமிழ்நாட்டின், நீலகிரி மாவட்டத்தின், குன்னூரில் உள்ள ஒரு காட்சி முனை ஆகும். டால்பின் மூக்கு கடல் மட்டத்தில் இருந்து 1,000 அடிக்கு மேலான உயரம் கொண்டது. குன்னூரில் இருந்து 10 கிமீ தொலைவில் கண்கவரும் இடத்தில் உள்ளது. இந்த உச்ச நுனி டால்பின் மூக்கு போல இருப்பதால் இப்பெயரால் அழைக்கப்படுகிறது. இது முற்றிலும் ஒரு தனிப்பட்ட பெரிய பாறையால் உருவாகியுள்ளது. இந்த டால்பின் மூக்கின் இடது மற்றும் வலது இரு பக்கத்திலும் இருந்து காணும்போது கிடைக்கின்ற காட்சிகள் மிகவிரிந்ததாக உள்ளது. இங்கிருந்து பார்க்கும்போது கேத்தரின் அருவி பல மீட்டர் உயரத்தில் இருந்து விழுவதை முழுமையான காணலாம். தேயிலைத் தோட்டங்களையும், வளைந்த சாலைகளையும் பார்க்க ஒரு சிறந்த இடமாக இது உள்ளது.

சுற்றுலா தலம்
-------------

குன்னூரில் உள்ள சுற்றுலாத் தலங்கள் 

* லாம்ப் பாறை
* சிம்ஸ் பூங்கா
* துரூக் கோட்டை, குன்னூர்
* லாவ்ஸ் அருவி
* கடேரி அருவி
* லேடி கன்னிங்ஸ் சீட்

இடம்
----

டால்பின் மூக்கு குன்னூரிலிருந்து 12 கிமீ தொலைவில் குன்னூரில் இருந்து கோத்தகிரி செல்லும் பாதையில் சென்றால் அதிலிருந்து வலதுபக்கமாக பிரியும் சாலையில் 11 கிமீ தொலைவில் டால்பின் மூக்கை அடைய முடியும்.

மேலும் காண்க
------------

* குன்னூர்
* நீலமலை
* கேத்தரின் அருவி

மேற்கோள்கள்
-----------

1. 1 2  "See". coonoor.org. 2011-10-06 அன்று மூலம் பரணிடப்பட்டது. 2011-09-20 அன்று பார்க்கப்பட்டது.
2. ↑  "Coonoor". himalayanquest.com. 2011-09-18 அன்று மூலம் பரணிடப்பட்டது. 2011-09-20 அன்று பார்க்கப்பட்டது.
3. 1 2  "Coonoor". coonoor.org. 2011-09-03 அன்று மூலம் பரணிடப்பட்டது. 2011-09-20 அன்று பார்க்கப்பட்டது.
4. ↑  "About Dolphins Nose". holidayiq.com. 2011-08-12 அன்று மூலம் பரணிடப்பட்டது. 2011-09-20 அன்று பார்க்கப்பட்டது.
5. ↑  "Dolphin's Nose, Coonoor". mustseeindia.com. 2011-10-08 அன்று மூலம் பரணிடப்பட்டது. 2011-09-20 அன்று பார்க்கப்பட்டது.
6. 1 2  "you are here - Home - South India - Tamil Nadu - Coonoor". visitindia.org.in. 2011-09-20 அன்று பார்க்கப்பட்டது.
7. ↑  "Report on a Trek to Dolphins Nose on 25 June 2011". brindavanschools.org. 2012-01-11 அன்று மூலம் பரணிடப்பட்டது. 2011-09-20 அன்று பார்க்கப்பட்டது.
**வாழ்க்கை வரலாறு திரைப்படம்** (Biographical film) என்பது திரைப்படங்களில் உள்ள ஒரு வகையாகும். இது கற்பனையற்ற வரலாற்று அடிப்படையிலான நபர் அல்லது மக்களின் வாழ்க்கையை மையமாக வைத்து எடுக்கப்படும் திரைப்படம் வாழ்க்கை வரலாறுத் திரைப்படம் ஆகும். இத்தகைய திரைப்படங்கள் ஒரு வரலாற்று நபரின் வாழ்க்கையைக் காட்டுகின்றன, மேலும் மைய கதாபாத்திரத்தின் உண்மையான பெயர் பயன்படுத்தப்படுகிறது.

இந்த வகை திரைப்படம் ஆவணத் திரைப்படம் மற்றும் வரலாற்று நாடகப் படங்களிலிருந்து வேறுபடுகின்றன, அதில் அவர்கள் ஒரு நபரின் வாழ்க்கைக் கதையை அல்லது அவர்களின் வாழ்க்கையின் மிக வரலாற்று முக்கியத்துவம் வாய்ந்த ஆண்டுகளை விரிவாகச் சொல்ல முயற்சிக்கிறார்கள்.

ஒரு நபரை பற்றி சித்தரிக்கப்படும் பொது உண்மையான நபர்களாக இருப்பதால், அவற்றின் செயல்களும் குணாதிசயங்களும் பொதுமக்களுக்குத் தெரிந்தவை (அல்லது குறைந்தபட்சம் வரலாற்று ரீதியாக ஆவணப்படுத்தப்பட்டவை) அதன் காரணமாக வாழ்க்கை வரலாற்றுப் பாத்திரங்க ளில் நடிக்கும் நடிகர்கள் மற்றும் நடிகைக ள் தேர்வு மிகச்சரியாக இருத்தல் வேண்டும். 

1972 ஆம் ஆண்டு அகத்தியர் என்ற தமிழ் சித்தரை மையமாக வைத்து இயக்குனர் ஏ. பி. நாகராஜன் என்பவரால் அகத்தியர் என்ற பெயரில் திரைப்படம் தயாரிக்கப்பட்டது. அதை தொடர்ந்து பெரியார் (2007), நடிகையர் திலகம் (2018) போன்ற திரைப்படங்கள் வெளியானது.

மேற்கோள்கள்
-----------

1. ↑  Team, Forvo. "biopic pronunciation: How to pronounce biopic in English, German". *forvo.com*.
2. ↑  Bastin, Giselle (Summer 2009). "Filming the Ineffable: Biopics of the British Royal Family". *Auto/Biography Studies* **24** (1): 34–52. doi:10.1353/abs.2009.0008.. பார்த்த நாள்: 29 May 2013.

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
**சாமியா சுலுகு ஹாசன்** (*Samia Suluhu Hassan*) (பிறப்பு 27 ஜனவரி 1960) தான்சானிய அரசியல்வாதி ஆவார். இவர் தான்சானியாவின் ஆறாவது அதிபராகப் பணியாற்றி வருகிறார். முந்தைய அதிபர் ஜான் மகுஃபுலி இறந்த பின்னர் 20 மார்ச் 2021 அன்று இவர் பதவியேற்றார். ஆளும் சாமா சா மாபிந்துஸி கட்சியின் உறுப்பினரும், குடியரசான தான்சானியாவில் இந்த பதவியை வகித்த முதல் பெண்மணியும் ஆவார். புருண்டியில் சில்வி கினிகி மற்றும் ருவாண்டாவில் அகதே உவிலிங்கிமனா ஆகியோருக்குப் பிறகு சுலுஹு ஒரு கிழக்கு ஆப்பிரிக்க சமூக நாடுகளில் ஒன்றின் மூன்றாவது பெண் தலைவராக உள்ளார்.

சான்சிபாரைப் பூர்வீகமாகக் கொண்ட சுலுஹு அதிபர் அமனி கருமேவின் நிர்வாகத்தின் போது பகுதி தன்னாட்சி பிராந்தியத்தில் அமைச்சராகப் பணியாற்றினார். இவர் 2010 முதல் 2015 வரை மகுண்டுச்சி தொகுதியின் நாடாளுமன்ற உறுப்பினராகவும், 2010 முதல் 2015 வரை மத்திய விவகாரங்களுக்கான துணைத் தலைவர் அலுவலகத்தில் மாநில அமைச்சராகவும் பணியாற்றினார். 2014ஆம் ஆண்டில், இவர் நாட்டின் புதிய அரசியலமைப்பை உருவாக்குவதற்கான பணியில் அரசியலமைப்பு சபையின் துணைத் தலைவராக தேர்ந்தெடுக்கப்பட்டார்.

அதிபர் மகுஃபுலியுடன் சாமா சா மாபிந்துசி கட்சியின் சார்பில் தேர்ந்தெடுக்கப்பட்ட பின்னர், 2015 பொதுத் தேர்தலைத் தொடர்ந்து தான்சானியாவின் முதல் பெண் துணைத் தலைவரானார். சுலுஹு மற்றும் மகுஃபுலி ஆகியோர் 2020ஆம் ஆண்டில் இரண்டாவது முறையாக மீண்டும் தேர்ந்தெடுக்கப்பட்டனர். இவர் சுருக்கமாக கிழக்கு ஆப்பிரிக்க சமூக நாடுகளில் இரண்டாவது பெண் இடைக்கால மாநிலத் தலைவராக பணியாற்றினார்.

செப்டம்பர் 2021 இல், சாமியா சுலுஹு 2025 இல் ஜனாதிபதியாக போட்டியிட விரும்புவதாக உறுதிப்படுத்தினார், இதனால் அவர் வெற்றி பெற்றால் நாட்டின் முதல் தேர்ந்தெடுக்கப்பட்ட பெண் ஜனாதிபதியாக ஆனார்.
**சோழகங்கம்** (Cholagangam) கி.பி 1018 - 26 ஆண்டுகளில் பாரத வர்ஷத்தின் அரசியல் நிலையை மையமாகக் கொண்டு எழுத்தாளர் சக்திஸ்ரீயால் எழுதப்பட்ட வரலாற்றுப் புதினம். இராஜேந்திர சோழர் கங்கை கொண்ட வெற்றி குறித்து அமைந்த புதினம் இது. அவர் தனது ஆட்சிக்காலத்தில் நான்கு திசைகளிலும் வெற்றிக்கொடி நாட்டி, சுவர்ணபூமியில் பெரும் வலிமை கொண்டு, வணிக சாம்ராஜ்யமாகத் திகழ்ந்த ஸ்ரீவிஜயத்தையும் வென்றமை குறித்து விளக்குகிறது.

சதாசிவ பண்டாரத்தாரின் "பிற்காலச் சோழர் சரித்திரம்" நூலில் குறிப்பிடப்பட்டிருக்கும், விழுப்புரம் மாவட்டத்தில் உள்ள எண்ணாயிரம் எனும் ஊரில் கிடைக்கப்பெற்ற "உடையார் ஸ்ரீராஜேந்திர சோழ தேவர் உத்தராபதத்தில் பூபதியரை ஜயித்தருளி யுத்தோத்சவ விபவத்தால் கங்காப் பரிக்கிரகம் பண்ணியருளின கங்கை கொண்ட சோழனென்னுந் திருநாமத்தால் இத்திருமுற்றத்தில் வைத்தருளின உத்தமாக்ரகம் கங்கை கொண்ட சோழனில்…" எனும் சாசன வரிகளையும்,

"பூர்வதேசமும் கங்கையும் கடாரமும் கொண்டான்" எனும் ராஜேந்திரசோழனின் விருதுப்பெயர்களுள் ஒன்றையும்,

தஞ்சாவூர் பெரியகோவிலில் உள்ள ராஜேந்திரசோழனின் 19ம் ஆட்சியாண்டைச் சேர்ந்த சாசனமொன்றில் குறிப்பிடப்பட்டிருக்கும் "ஆர்யதேசம், மத்தியதேசம், கௌடதேசம்" என மூன்று பகுதிகள் குறித்த அறிஞர்களின் குறிப்புகளையும் ஆதாரமாகக்கொண்டு இப்புதினம் இயற்றப்பட்டிருக்கிறது.

  

இப்புதினத்தில், யாமினி சுல்தான் முஹமது கஜினி முதல் ஸ்ரீவிஜய சாம்ராஜ்யத்தின் மன்னர் சங்க்ரம விஜயோத்துங்க வர்மன் வரையிலான ராஜேந்திர சோழனின் சமகாலத்து மன்னர்கள் பலரும் இடம்பெற்றிருக்கின்றனர். ராஜேந்திர சோழனின் மெய்க்கீர்த்தி வரிகள் அனைத்திற்கும் பொருள் சொல்லும் ஓர் புதினம்.

அத்தியாயங்கள்
-------------

பாகம் 1

சோழ தேசத்தின் பாதுகாப்பு அரண்கள் - உத்தராபதம் மற்றும் மத்திய தேசத்து அரசுகளின் நிலை - இராஜேந்திர சோழன், அவர் நண்பர்கள் மற்றும் எதிரிகள் - சக்கரக்கோட்டமும் வேங்கியும் - சர்வா நாட்டின் மன்னன் சந்திரதேவனின் சூழ்ச்சிகள் - அவந்தி நதி தீரத்து சோழப்படைப் பாசறை - சந்திர தேவன் மகளின் சோமநாதபுர விஜயம் - மதுர மண்டலம் மீட்கப்படுதல் - சோழக் கடற்படை சதுர்ஸ்தானத்தை மீட்டல் - சோழப்படையை வீழ்த்தும் சுல்தானின் திட்டம் - சோழப்படை சிந்து நதியைக் கடந்து செல்லல் - போரும் முதல் பாக முடிவும்

பாகம் 2

சோழப் பிரமுகர்களின் கடார யாத்திரை- கோசல தேசத்தின் நிலை - ஈழம் மற்றும் மேலைச் சளுக்கியத்தின் நிலை - கடாரத்திலிருந்து செய்தி - புதிய ஆலயப்பணி - கங்கை நீர் சோழ நாட்டை அடைதல் - சோழதேசத்தின் தென்பகுதி நிலை - தண்டபுக்தியில் சாமந்த சேனனின் பணி - கோசலப் போரும் அதன் முடிவும் - சோழப்படை தென்பகுதியைக் காக்கச் செல்லல் - பால சாம்ராஜ்யத்தில் போர் - சோழக் கடற்படை கடாரம் நோக்கிச் செல்லல் - புதிய ஆலயப் பணியின் தலைமைச் சிற்பிக்கு உண்டான இன்னல் - கடாரப் போரும் முடிவும்.

வெளி இணைப்புகள்
---------------

* Official Page -

* Goodreads -
*
**அச்சமின்றி (**achamindri) 2016 இல் வெளிவந்த தமிழ் அதிரடித் திரைப்படமாகும். "என்னமோ நடக்குது" புகழ் ராஜபாண்டி இத்திரைப்படத்தை இயக்கியிருந்தார். இத்திரைப்படத்தில் விஜய் வசந்த், சமுத்திரக்கனி, ஸ்ருதி டாங்கே, வித்யா பிரதீப், சரண்யா பொன்வண்ணன், ராதா ரவி ஆகியோர் முன்னணிக் கதாபாத்திரங்களில் நடித்துள்ளனர். ஜீ. ராதாகிருஷ்ணன் இத்திரைப்படத்திற்கான வசனங்களை எழுதியுள்ளார். பிரேம்ஜி அமரன் இத்திரைப்படத்திற்கான இசையை அமைத்துள்ளார் .இவ்வியக்குனரின் 2014 ல் வெளியாகி மக்கள் மத்தியில் பெரும் வரவேற்பை பெற்ற "என்னமோ நடக்குது" திரைப்படத்தில் நடித்த பலரே இத்திரைப்படத்திலும் நடித்துள்ளமை குறிப்பிடத்தக்கது. வி. வினோத் குமார் இத்திரைப்படத்தை தயாரித்திருந்தார்.

கதைச்சுருக்கம்
--------------

இப்படத்தின் கதை 4 நபர்களிடைப்பட்டது. *பிற்பொக்கட்* சக்தி (விஜய் வசந்த்) நடுத்தர குடும்பப் பெண்ணான மலர்விழியை (ஸ்ருதி டாங்கே) விரும்புகிறான். ஒரு நேர்மையான காவல் அதிகாரியான சத்யாவின் (சமுத்திரகனி) உறவினரே ஸ்ருதி (வித்யா பிரதீப்). இவர்களுள் சத்யா, சக்தி, மலர்விழி ஆகிய மூவரும் ஒரு குழுக்களால் துரத்த படுகிறார்கள். சத்தியா அவனுடைய நண்பனும் காவல் அதிகாரியுமான சரவணனினாலும் (பரத் ரெட்டி) மேலும் சத்யா ஸ்ருதியின் மரணத்தில் உள்ள மர்மங்களையும் வெளிக்கொணர முயலுகிறான். ஒரு தாதாவிடம் காசுப்பையை திருடும் சக்தி, கல்வி அமைச்சரின் உதவியாளரிடம் இருந்து தப்பித்து வரும் மலர்விழி. படத்தின் இரண்டாம் பாதியில் இவர்கள் ஏன் துரத்தபடுகிறார்கள் என்பதற்கான முடிச்சுகள் அவிழ்க்கப்படுகின்றன. கல்விச்சமுகத்தில் நடைபெறும் சம்பவங்களை அடிப்படையில் கொண்டு கதை தயாரிக்கப்பட்டுள்ளது.

நடிகர்கள்
---------

* விஜய் வசந்த் - சக்தி
* ஸ்ருதி டாங்கே - மலர்விழி
* சமுத்திரக்கனி - இன்ஸ்பெக்டர் சத்யா
* வித்யா பிரதீப்- ஸ்ருதி
* சரண்யா பொன்வண்ணன் - ராஜலட்சுமி
* ராதாரவி - கல்வி அமைச்சர் கரிகாலன்
* பரத் ரெட்டி - ஏ. சி சரவணன்
* ஜயகுமார் - கதிர் (அமைச்சரின் பீ. ஏ)
* தலைவாசல் விஜய்- மாவட்ட ஆட்சியர்
* றோகினி - வக்கீல்
* கருணாஸ் - பட்டு (சக்தியின் நண்பன்)
* தேவதர்சினி - சக்தியின் தங்கை (செல்லம்)
* சண்முகசுந்தரம் - பட்டுவின் தந்தை (வரப்பிரசாதம்)
* அஸ்வின் - திருமால்

இசை
---

இத்திரைப்படத்திற்கு பிரேம்ஜி அமரன் இசையமைத்துள்ளார். இத்திரைப்படத்தின் பாடல்வரிகளை யுகபாரதி எழுதியுள்ளார்.

மேற்கோள்கள்
-----------

1. ↑  Filmibeat/Timesofindia (2016-05-13). "Achamindri Tamil Movie". filmibeat.com. 2016-05-14 அன்று பார்க்கப்பட்டது.
2. ↑  Triple V Records (2016-05-14). "Achamindri Official Trailer". youtube.com. 2016-05-14 அன்று பார்க்கப்பட்டது.

வெளிப்புற இணைப்புகள்
--------------------

* இணையதள திரைப்பட தரவுத்தளத்தில் *அச்சமின்றி (திரைப்படம்)*
குடியுரிமையைக் குறித்து இந்திய அரசியலமைப்பின் பகுதி 2-இல் சட்டப் பிரிவு 5 முதல் 11 வரை விளக்கப்பட்டுள்ளது. இந்தியாவில் ஐக்கிய இராச்சியத்தின் அரசியலமைப்பு சட்டத்தைப் பின்பற்றியே இந்திய அரசியலமைப்பில் **ஒற்றைக் குடியுரிமை** மட்டுமே வழங்கப்பட்டுள்ளது. ஆனால் ஜம்மு காஷ்மீர் மாநிலத்திற்கு மட்டும் இரட்டைக் குடியுரிமை நடைமுறையில் இருந்தது. ஜம்மு காஷ்மீர் மாநிலத்திற்கு சிறப்புச் சலுகைகள் வழங்கும் இந்திய அரசியலமைப்பு சட்டம், பிரிவு 370 மற்றும் இந்திய அரசியலமைப்புச் சட்டம், பிரிவு 35ஏ ஆகியவைகளை 2019-இல் இந்திய நாடாளுமன்றம் 2019 ஜம்மு காஷ்மீர் மறுசீரமைப்புச் சட்டத்தின் கீழ் நீக்கிய பின் ஜம்மு காஷ்மீர் பகுதிகளுக்கும் ஒற்றைக் குடியுரிமையே நடைமுறைக்கு வந்துள்ளது. 

இந்தியக் குடியுரிமை தொடர்பாக இந்தியக் குடியுரிமைச் சட்டம் 1955 மற்றும் தேசியக் குடியுரிமை (திருத்தச்) சட்டம், 2003 மற்றும் 2019 இந்தியக் குடியுரிமை திருத்தச் சட்டங்கள் நாடாளுமன்றத்தில் இயற்றப்பட்டுள்ளது

இதனையும் காண்க
--------------

* வெளிநாடு வாழ் இந்தியர்கள்
* வெளிநாட்டு இந்தியக் குடியுரிமை
* இந்தியக் குடியுரிமைச் சட்டம் 1955
* தேசியக் குடியுரிமை (திருத்தச்) சட்டம், 2003
* இந்தியக் குடியுரிமை (திருத்தச்) சட்டம் 2019
* இந்தியாவில் கள்ளக் குடியேறிகள்

மேற்கோள்கள்
-----------

1. ↑  C Citizenship in India
2. ↑  "Citizenship (Article 5-11)". 2020-06-04 அன்று மூலம் பரணிடப்பட்டது. 2020-04-19 அன்று பார்க்கப்பட்டது.

வெளி இணைப்புகள்
---------------

* இந்தியக் குடியுரிமைச் சட்டம் - பகுதி 1- காணொலி (தமிழில்)
* இந்தியக் குடியுரிமைச் சட்டம் - பகுதி 2 - காணொலி (தமிழில்)
**அடிமை முறையின் வரலாறு** (*history of slavery*) என்பது பழங்காலந்தொட்டு தற்காலம் வரை ஒரு நாட்டின் தேசியத்தில், கலாச்சாரத்தில் மற்றும் மதத்தில் கூட கால் பதித்திருக்கிறது, இருந்தாலும் இந்த அடிமை முறை உலகின் பல காலகட்டங்களில் சமூக நிலையிலும் பொருளாதார ரீதியிலும் மற்றும் சட்ட ரீதியாகவும் நிறைய மாற்றங்கைளக் கொண்டுள்ளது.

அடிமை முறை எப்போது தோன்றியது என்பதை நாம் ஆராய்ந்து பார்க்கும் போது, பழமையான ஆவணமான மெசொப்பொத்தேமியாவின் *ஹமுராபி சட்டத்தொகுப்பு* (கி.மு 1860) அடிமைமுறை பொதுமக்களால் ஏற்றுக்கொள்ளப்பட்டதாகவும், முறைப்படுத்தப்பட்ட ஒரு அமைப்பாகவும் இருந்தது என்று கூறுகிறது.

அடிமை முறை என்பது காட்டுவாசி மக்களிடையே காணப்படவில்லை ஏனென்றால் இம்முறை சமுதாய அடுக்கமைவுகளில்தான் வளர்ச்சி அடைந்தது. கிமு 3500 ஆண்டு பழமையான மெசப்பத்தோமியாவின் சுமேரிய நாகரீகம் தான் முதன்முதலில் அடிமை முறை பற்றிக் கூறுகிறது. இந்நாகரீகம் தான் மற்ற நாகரீகங்களுக்கெல்லாம் முந்தையது. பைசாந்தியப் பேரரசுக்கும் உதுமானியத் துருக்கியருக்கும் இடையே நடைபெற்ற போரின்போது நிறைய கிறித்தவர்கள் அடிமைகளாக்கப் பட்டனர்.

ஐரோப்பாவில் அடிமை முறை என்பது இருண்ட காலம் தொடங்கி இடைக்காலம் வரை பொதுமக்களிடையே ஏற்றுக்கொள்ளக்கூடிய ஒன்றாக இருந்தது. குறிப்பாக கிபி ]]1600]]க்கு பிறகு அத்திலாந்திக்கின் அடிமை வணிகத்தில் டச்சு, பிரெஞ்சு, எசுப்பானிய, போர்ச்சுக்கீசிய, ஆங்கிலேய, அராபிய மக்கள் மற்றும் மேற்கு ஆப்பிரிக்கப் பேரரசுகள் முக்கிய பங்கினை வகித்தார்கள்.

டேவிட் பி. போர்சைட் என்பார் கூறுகிறார்: உண்மையைச் சொன்னால் 19 ஆம் நுற்றாண்டின் தொடக்கத்தில் உலக மக்கள் தொகையில் மூன்றில் ஒரு பகுதியினர் தங்கள் விருப்பத்திற்கு மாறாக பண்ணையடிமைகளாக்கப்பட்டனர். டென்மார்க், நார்வே நாடுகள்தான் முதன்முதலாக கிபி 1802-இல் அடிமை வணிகத்தைத் தடை செய்த ஐரோப்பிய நாடுகளாகும்.

மேற்கோள்கள்
-----------

1. ↑  Klein, Herbert S.; III, Ben Vinson (2007). *African Slavery in Latin America and the Caribbean* (2nd ). New York [etc.]: Oxford University Press. பன்னாட்டுத் தரப்புத்தக எண்:978-0195189421.
2. ↑  "Mesopotamia: The Code of Hammurabi". 14 May 2011 அன்று மூலம் பரணிடப்பட்டது. e.g. Prologue, "the shepherd of the oppressed and of the slaves" Code of Laws No. 307, "If any one buy from the son or the slave of another man".
3. ↑  Smith, Eric Alden; Hill, Kim; Marlowe, Frank; Nolin, David; Wiessner, Polly; Gurven, Michael; Bowles, Samuel; Mulder, Monique Borgerhoff *et al*. (February 2010). "Wealth Transmission and Inequality Among Hunter-Gatherers". *Current Anthropology* **51** (1): 19–34. doi:10.1086/648530. பப்மெட்:21151711.
4. ↑  Wanzola, Hamba (30 November 2012). *Rediscovering the Hidden World: The Changing Human Geography of Kongo*. Xlibris Corporation. பக். 72. பன்னாட்டுத் தரப்புத்தக எண்:978-1479751914. .
5. ↑  "David P. Forsythe". *The Globalist*.
**ழீன்னே துமே** *(Jeanne Dumée)* (பாரீசு 1660 - 1706) ஒரு பிரெஞ்சு வானியலாளரும் *Entretiens sur l’opinion de Copernic touchant la mobilité de la terre*(புவியின் இயக்கம் பற்றிய கோப்பர்நிக்கசுவின் கருத்தின் பாலான விவாதங்கள்) எனும் பிரெஞ்சு வானியல் பாடநூல் ஆசிரியரும் ஆவார். இவர் ஒரு பெண்ணியவாதியும் ஆவார்.

கல்வி
-----

குடும்ப வாழ்க்கை
----------------

வாழ்க்கைப்பணியும் பிற பெண்களுடன் ஒப்பீடும்
------------------------------------------

எழுத்துப் பணி
-------------

பெண்ணியம்
---------

பாலினப் பாகுபாடு
----------------

நூல்தொகை
--------

Oglive, Marilyn Bailey (1986). Women in science: antiquity through the nineteenth century: a 
biographical dictionary with annotated bibliography. Cambridge, Mass: MIT Press.

Tooke, William (1789). A new and general biographical dictionary: containing an historical
and critical account of the lives and writings of the most eminent persons in every nation; 
particularly the British and Irish; from the earliest accounts of time to the present period. 
G. G. and J. Robinson.

Lienhard, John H. "No. 407: Women in Astronomy." No. 407: Women in Astronomy. Accessed 
April 29, 2016. .

"European Life in the Eighteenth Century - Family Life and Education." European Life in the 
Eighteenth. Accessed April 29, 2016.  Placement 
European History/Notes/european\_life\_in\_the\_eighteenth\_century\_family\_life.htm.

"The International Astronomical Union Minor Planet Center." Discovery Circumstances: 
Numbered Minor Planets (10001)-(15000). Accessed April 29, 2016. 
.

Schiebinger, Londa (1991). The mind has no sex? : women in the origins of modern science 
(1st Harvard pbk. ed.). Cambridge, Mass.: Harvard University Press.

Caminer Turra, Elisabetta (2003). Selected writings of an eighteenth-century Venetian woman 
of letters. Edited and Translated by Catherine M. Sama. Chicago: University of Chicago 
Press.

Alic, Margaret (1986). Hypatia's heritage : a history of women in science from antiquity 
through the nineteenth century. Boston: Beacon Press.

"« Entretien Sur L'opinion De Copernic Touchant La Mobilité De La Terre », Dédié Au 
Chancelier Boucherat, Par Jeanne DUMEE, De Paris." Gallica. Accessed April 29, 2016. 
.

Noble, David F. (1992). A world without women : the Christian clerical culture of Western 
science (1. ed.). New York: Knopf.

Finot, Jean (1913). Problems of the sexes. New York and London: G. P. Putnam's sons.

Osen, Lynn M. (1990). Women in mathematics (10. print. ed.). Cambridge, Mass. [u.a.]: Mit 
Press.

மேற்கோள்கள்
-----------
**குடும்ப மருத்துவர்** (family doctors/family physicians) அல்லது பொதுநல மருத்துவர்கள் (general practitioners) என்பவர்கள் ஒரு காலத்தில் பெரும்பான்மையாக இருந்த ஒரு மருத்துவப் பிரிவினராவர். இவர் ஒரு குடும்ப உறுப்பினர் அனைவருக்கும் பொதுவான மருத்துவராக நீண்ட காலமாக இருப்பார், மருத்துவம் பெற வரும் குடும்ப உறுப்பினர்கள் ஏறக்குறைய அனைவரைப் பற்றியும் ஒரளவு அறிந்தவராக இருப்பார். அதனால், அவர்கள் நோய்வாய்ப்படும்போது அவர்களுக்கு எது ஒவ்வாமை, என்ன பிரச்னை என முன் உணர்ந்து சிகிச்சை தருவார். நடமாட இயலாதவர்களின் வீட்டுக்கே வந்து மருத்துவம் பார்ப்பார்.

குடும்ப மருத்துவர்கள் என்பவர்கள் பொதுவாக எம்.பி.பி.எஸ். பட்டம் பெற்றவர்களாகவும், சிலர் கூடுதலாக சில பட்டயங்கள், சான்றிதழ்களையும் பெற்றிருப்பவர்களாக இருப்பார்கள். இவர்கள் பெரும்பாலும் அரசு ஆரம்ப சுகாதார நிலையங்களிலும், சிலர் தனியார் மருத்துவ மையங்களிலும் பணிபுரிவார்கள். இவர்கள் ஏறக்குறைய எல்லா நோய்களைப் பற்றியும் பொதுவான பயிற்சி பெற்றவர்கள். எனவே, பெரும்பான்மையான நோய்களைப் பற்றி அறிந்தவர்கள். ஆனால், எந்த ஒரு குறிப்பிட்ட துணை மருத்துவத் துறையிலும் சிறப்பு பயிற்சி பெற்றிருக்க மாட்டார்கள். சாதாரண நோய்களை அடையாளம் கண்டு குணப்படுத்துவதும் பெரிய நோய்களை அடையாளம் கண்டு அவர்களை சிறப்பு மருத்துவர்களிடம் அனுப்பி வைப்பதுமே இவர்களுடைய முக்கியப் பணி.

மேற்கோள்கள்
-----------

1. ↑  "தேவை ஒரு குடும்ப மருத்துவர்!". *கட்டுரை*. விகடன். 1 சனவரி 2017. 24 சூன் 2017 அன்று பார்க்கப்பட்டது.
2. ↑  "டாக்டரைப் பார்க்கப் போகிறீர்களா? - குடும்ப மருத்துவரா, சிறப்பு மருத்துவரா?". *கட்டுரை*. தி இந்து. 24 சூன் 2017. 24 சூன் 2017 அன்று பார்க்கப்பட்டது.
*Antichristus,*  லூகாஸ் க்ரனாக் எல்டரின் மரஞ்செதுக்கு; தெய்வீக சக்தியயை பயன்படுத்தி, கத்தோலிக்க தேவாலயத்திற்கு தாராளமாக பங்களிக்கும் ஒரு ஆட்சியாளருக்கு அதிகாரம் வழங்கும் பாப்பரசர்
***க்விட் ப்ரோ கோ*** (லத்தீன் சொல்: Quid pro quo)( லத்தீன் மொழியில் "ஏதோவொன்றுக்கு எதாவது ஒன்று") என்பது ஒரு லத்தீன் சொற்றொடராகும், இது பொருட்கள் அல்லது சேவைகளின் பரிமாற்றத்தைக் குறிக்க ஆங்கிலத்தில் பயன்படுத்தப்படுகிறது, இதில் ஒரு பரிமாற்றம் நிகழ்ந்தால் மட்டுமே மற்றோரு பரிமாணம் நிகழும்; மாறாக கூறினால் "ஒரு ஆதரவுக்கு ஒரு உதவி". இதேபோன்ற அர்த்தங்களைக் கொண்ட சொற்றொடர் "பழிக்கு பழி" ஆகும்.

சொற்றடரின்  மூலம்
-----------------

லத்தீன் சொற்றொடர் '*க்விட் ப்ரோ கோ'* முதலில் எதையாவது ஈடாக்குவதை குறித்தது. ஆங்கில மொழி பேசுபவர்களின் ஆரம்பகால பயன்பாடு அசல் லத்தீன் பொருளைப் பின்பற்றியது, 1530 களில் அந்த சொற்றொடர் வேண்டுமென்றோ இல்லை எதாச்சையாகவோ ஒரு மருந்தை மற்றொரு மருந்தை இடாக்குவதை குறித்தது. அதே நூற்றாண்டின் முடிவில், சமமான பரிமாற்றங்களை விவரிக்க '*க்விட் ப்ரோ குவோ'* மிகவும் தற்போதைய பயன்பாடாக உருவெடுத்தது. 

1654 ஆம் ஆண்டில், '*க்விட் ப்ரோ கோ'* என்ற வெளிப்பாடு, பொதுவாக தனிப்பட்ட ஆதாயத்திற்காகவோ அல்லது எதாவது ஆதாயத்தை எதிர்பார்த்தோ '*தி ரீன் ஆஃப் கிங் சார்லஸ்: காலபதிவெட்டில்* அகற்றப்பட்ட ஒரு வரலாறு', நூலில் நேர்மறையாய் குறிப்பிடப்பட்டுள்ளது .

*'க்விட் ப்ரோ குவோ'* சொற்றோடர் ஆங்கிலம் பேசுபவர்களால், சட்டபூர்வமான அல்லது தூதரக சூழல்களில்,  சமநிலை மதிப்பு கொண்ட பொருட்கள் அல்லது சேவைகளை பரிமாறுவதை குறிப்பதற்கு, அந்த காலத்தில் இருந்து இப்போது வரை பயன்பாட்டில் உள்ளது*.*

உசாத்துணைகள்
------------

1. ↑  Passional Christi und Antichristi Full view on Google Books
2. ↑  "Definition of QUID PRO QUO". *merriam-webster.com*. 2016-10-25 அன்று பார்க்கப்பட்டது.
3. ↑  L'Estrange, Hamon; L'Estrange, Hamon; Faithorne, William (1656-01-01). *The reign of King Charles : an history disposed into annalls*. London : Printed by F.L. and J.G. for Hen: Seile, Senior and Junior, over against St. Dunstans Church in Fleetstreet, and Edw: Dod, at the Gun in Ivy-lane. .
4. ↑  Drew (2014-10-22). "Understanding "Quid Pro Quo"". .
**ழீன் பெலிக்சு பிக்கார்டு** *(Jean-Félix Picard)* (21 ஜூலை 1620 - 12 ஜூலை 1682) இலாபிளெழ்சேவில் பிறந்த பிரெஞ்சு வானியலாலரும் பாதிரியாரும் ஆவார். இவர் அங்கிருந்த இயேசுவினரின் என்றி-லெ-கிரேண்டு அரசு கல்லூரியில் கல்வி பயின்றார். இவர் பிரான்சு, பாரீசில் இறந்தார்.

இவரது நூலாகிய "புவியின் அளவீடுகள் (Mesure de la Terre)" 1671 இல் வெளியாகியது. சுடார் டிரெக் திரைப்படப் புனைவுப் பாத்திரம் ழீன் உலுக்-பிக்கார்டு இவரது நினைவால் ஆர்வம்பெற்ற பாத்திரம் ஆகும்.

நிலாவில் மரே கிரிசியத்தின் தென்மேற்குக் கால்வட்ட்த்தில் அமைந்த குழிப்பள்ளம் ஒன்று இவரது நினைவாகப் பெயர் சூட்டப்பட்டுள்ளது.

விண்வெளியில் வட்டணையில் சுற்றும் சூரிய வான்கானகமாகிய பிக்கார்டு விண்கலம் இவரது நினைவாகப் பெயர் இடப்பட்டுள்ளது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2016-05-17 அன்று மூலம் பரணிடப்பட்டது. 2017-04-25 அன்று பார்க்கப்பட்டது.

வெளி இணைப்புகள்
---------------

* O'Connor, John J.; Robertson, Edmund F. "ழீன் பிக்கார்டு", *MacTutor History of Mathematics archive*, புனித ஆண்ட்ரூசு பல்கலைக்கழகம்.
* "Jean Picard". *கத்தோலிக்க கலைக்களஞ்சியம் (ஆங்கிலம்)*. (1913). நியூயார்க்: இராபர்ட் ஆபில்டன் நிறுவனம்.
* *А.А.Гурштейн* "Звезды Парижа" 2016.
பண்டரிபுரம் யாத்திரையில் ஒரு வர்க்காரி
**வர்க்காரி** (*Varkari*) (மராத்தி: वारकरी என்பது மகாராட்டிர மாநிலத்தை மையமாகக் கொண்ட ஒரு வைணவ பக்தி இயக்க வாழ்க்கை முறை. மராத்திய மொழியில் வர்க்காரி என்பதற்குப் புனித நடைப்பயணி (பாதயாத்ரீகர்) என்று பொருள். ஒவ்வோர் ஆண்டும் இவர்கள் பண்டரிபுரம் யாத்திரை மேற்கொள்வதால் இப்பெயர் ஏற்பட்டுள்ளது.

வர்க்காரிகள் கிருஷ்ணர் எனப்படும் விட்டலரை வணங்குகின்றனர். ஞானேஸ்வர் (தியானேஸ்வர்), நாமதேவர், துக்காராம், ஏகநாதர் போன்றோர் வர்க்காரி குருக்களில் குறிப்பிடத்தக்கவர்.

வர்க்காரி வாழ்க்கை முறை ஒழுக்கத்தையும் நன்னெறியையும் போதிக்கிறது. ஏகாதசியில் விரதமிருத்தல், மது, புகையிலை ஆகியவற்றைத் தவிர்த்தல், சைவ உணவு முறை போன்றவற்றை வர்க்காரி இயக்கத்தினர் கடைப்பிடிக்கின்றனர்.

பண்டரிபுரம் யாத்திரை
--------------------

முதன்மைக் கட்டுரை: பண்டரிபுரம் யாத்திரை
ஆண்டுதோறும் மகாராட்டிராவின் பல்வேறு பகுதியிலிருந்து, விட்டலரின் வர்க்காரி நெறியைப் போற்றும் 10 இலட்சம் பக்தர்கள், ஞானேஸ்வர் சமாதிக் கோயில் உள்ள புனே நகரத்திற்கு அருகில் உள்ள ஆளந்தி மற்றும் தேகுவில் ஒன்று கூடி, 250 கிமீ தொலைவிற்கு கால்நடையாக 20 நாட்கள் பண்டரிபுரம் யாத்திரை மேற்கொள்வர். யாத்திரையின் போது ஞானேஸ்வர் சிலையை பல்லக்கில் ஏற்றிக் கொண்டு, விட்டலரின் மகிமைகளையும், ஞானேஸ்வர், துக்காராம், நாமதேவர் போன்ற விட்டலரின் அருள்பெற்ற ஞானிகளின் பெருமைகளையும் இசைக்கருவிகளால் இசைத்தும், பாடியும், ஆடிச் செல்வர். பண்டரிபுரம் யாத்திரை ஆடி மாத ஏகாதசி அன்று பண்டரிபுரத்தில் நிறைவடையும்.

மேற்கோள்கள்
-----------

1. ↑  Varakari Panth
2. ↑  Warkari’s contribution to Maharashtra: Tolerance, accommodation
3. ↑  PALKHI PROCESSION

வெளி இணைப்புகள்
---------------

* The Varkari Movement

மேலும் படிக்க
-------------

* Hinduism and Varkari Sect – Beliefs and Practices